**Anexa 1**

**INFORMARE CU PRIVIRE LA PRELUCRAREA DE DATE CU CARACTER PERSONAL**

 Prezenta informare se adresează studenților-doctoranzi înmatriculați la Academia de Studii Economice din București (ASE) și cuprinde informațiile despre datele cu caracter personal colectate și prelucrate de către ASE.

 ASE prelucrează date cu caracter personal în conformitate cu **Regulamentul (UE) 2016/679 (GDPR)** și cu legislația națională aplicabilă, în scopul realizării atribuțiilor, drepturilor și obligațiilor legale, în calitate de operator.

Potrivit definiților din Regulament,

 *- "date cu caracter personal"* înseamnă orice informații privind o persoană fizică identificată sau identificabilă („persoana vizată”); o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale;

 *- „prelucrare”* înseamnă orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea.

**Temeiul prelucrării**

 Prelucrarea datelor cu caracter personal se efectuează în temeiul
art. 6 alin. (1) lit. (c) din Regulament, prelucrarea fiind necesară în vederea îndeplinirii obligaţiilor legale care îi revin operatorului ASE, respectiv art. 6 alin. (1) lit. b) GDPR – executarea contractului de școlarizare doctorat;

* art. 6 alin. (1) lit. c) GDPR – îndeplinirea obligațiilor legale ce revin ASE potrivit **Legii învățământului superior nr. 199/2023**, **Cartei ASE** și **Regulamentului de organizare și desfășurare a studiilor universitare de doctorat ASE – IOSUD**;
* art. 6 alin. (1) lit. e) GDPR – îndeplinirea unei sarcini de interes public în domeniul educației și cercetării;
* art. 9 alin. (2) lit. b) și g) GDPR – prelucrarea datelor speciale (de sănătate), atunci când este necesar, inclusiv pentru aplicarea **Legii nr. 319/2006 privind securitatea și sănătatea în muncă**.

**Categorii de date prelucrate**

* Date de identificare: nume, prenume, CNP, serie și număr act identitate, semnătură.
* Date de contact: adresă, telefon, e-mail.
* Date academice și profesionale: domeniu de doctorat, școala doctorală, conducător de doctorat, situație școlară, rapoarte de progres, teza de doctorat.
* Date financiare: taxe de școlarizare, burse, indemnizații, mobilități.
* Date privind sănătatea (dacă este cazul): concedii medicale, maternitate/paternitate.
* Imagine/voce: înregistrări foto/video realizate în cadrul activităților academice.

**Scopurile prelucrării**

* Înscrierea și derularea programului de studii universitare de doctorat;
* Întocmirea actelor de studii și eliberarea diplomei de doctor;
* Gestionarea relației contractuale (taxe, burse, mobilități);
* Raportările obligatorii către Ministerul Educației, CNATDCU, UEFISCDI și alte autorități;
* Organizarea activităților didactice și de cercetare;
* Publicarea și arhivarea tezei de doctorat conform legii;
* Asigurarea respectării eticii academice și prevenirii plagiatului.

**Destinatarii datelor**

* Structurile interne ale ASE (școli doctorale, secretariate, compartimente administrative);
* Ministerul Educației, CNATDCU, UEFISCDI și alte autorități publice;
* Instituții partenere din țară și străinătate (în cazul cotutelelor și mobilităților);
* Furnizori de servicii (de ex. IT, platforme educaționale), în condiții contractuale de confidențialitate.

**Drepturile persoanelor vizate**

Conform art. 15-22 GDPR, aveți următoarele drepturi:

* dreptul de acces la date,
* dreptul la rectificare,
* dreptul la ștergere,
* dreptul la restricționarea prelucrării,
* dreptul la portabilitatea datelor,
* dreptul la opoziție,
* dreptul de a nu fi supus unei decizii individuale automatizate,
* dreptul de a formula plângere către **Autoritatea Națională de Supraveghere a Prelucrării Datelor cu Caracter Personal** și/sau către instanțele competente.

 Datele personale anterior menționate se colectează direct de la persoanele vizate, iar durata de păstrare este durata stabilită prin lege și/sau de duratele definite în nomenclatorul arhivistic al ASE.

 La nivelul ASE, responsabilul cu protecția datelor cu caracter personal poate fi contactat la adresa de email gdpr@ase.ro